Suomen kannabisyhdistys

Suomen kannabisyhdistys ry (lyhenne SKY) on yhdistys, jonka keskeinen tavoite on laillistaa kannabiksen yksityinen käyttö, saatavuus ja kasvatus Suomessa jokaiselle 18 vuotta täyttäneelle henkilölle. SKY:n näkyvintä toimintaa ovat vuosittain toukokuun alussa järjestettävät hamppumarssit. Yhdistys oli pitkään rekisteröimätön, koska Korkein hallinto-oikeus piti vuonna 1994 antamassaan päätöksessä kannabiksen käytön edistämistä ”hyvien tapojen vastaisena”. Se merkittiin lopulta yhdistysrekisteriin maaliskuussa 2014, 23 vuotta kestäneen prosessin jälkeen.

 Rekisteröinti 
Suomen kannabisyhdistyksen toiminta alkoi vuonna 1990 ja se perustettiin seuraavana vuonna. Marraskuussa 1992 Suomen maaseudun puolueen kansanedustajat Tina Mäkelä ja Hannu Suhonen tekivät eduskunnassa kirjallisen kysymyksen SKY:n toiminnasta. Kansanedustajat tahtoivat tietää vastasivatko yhdistyksen ”arveluttavat toimintatavat” lain henkeä. Sisäasiainministeri Mauri Pekkarinen lupasi asiasta selvityksen, jonka perusteella mahdollisista jatkotoimenpiteistä päätettäisiin.KK 603/1992 Suomen kannabisyhdistyksen toiminnasta. Valtiopäivät 1992. 

Vuonna 1994 Korkein hallinto-oikeus epäsi SKY:ltä rekisteröinnin, koska ”yhdistyksen tarkoituksena oli vaikuttaa päihdepolitiikkaan ja lainsäädäntöön siten, että huumausaineen käyttö, saatavuus ja kotikasvatus tulisi lailliseksi”. Päätöksen perusteluiden mukaan kannabikseen liittyvien väitettyjen terveyshaittojen ja käytön rangaistavuuden vuoksi KHO piti pyrkimystä edistää kannabiksen käyttöä hyvien tapojen vastaisena. Tuolloin voimassa olleen Suomen hallitusmuodon mukaan yhdistyksen tarkoitus ei saanut olla ”vastoin lakia tai hyviä tapoja”. Vuoden 1995Perusoikeudet  Ihmisoikeudet.net perusoikeusuudistuksessa tämä kohta jätettiin pois perustuslaista, mutta se sisältyy edelleen Suomen yhdistyslakiin. 

Vuonna 1997 sisäasiainministeriö ja poliisi vaativat SKY:n nimen poistamista HPY:n puhelinluettelosta.

Vuonna 2010 patentti- ja rekisterihallitus sekä sen valituslautakunta hylkäsi SKY:n rekisteröitymisilmoituksen uudestaanKHO: Kannabisyhdistyksen torjuminen rajoitti vakavasti yhdistymisvapautta  MTV 03.01.2014. mutta korkein hallinto-oikeus linjasi 2014:1 vuosikirjapäätöksessään että yhdistys ei ole laissa tarkoitetulla tavalla hyvän tavan vastainen ja että Euroopan ihmisoikeustuomioistuimen mukaan yhdistyksen rekisteröinnin epääminen on vakava yhdistysvapauden rajoitus ja rekisteröinti voidaan estää vain painavilla yhteiskunnallisilla perusteilla.Kannabisyhdistys pääsee yhdistysrekisteriin  Helsingin Sanomat 4.1.2014.KHO:2014:1  3.1.2014.

Yhdistys rekisteröitiin yhdistysrekisteriin 25. maaliskuuta 2014.http://yhdistysrekisteri.prh.fi/pertied.htx?kieli=1&reknro=212308

 Toiminta 
Yhdistyksen varsinainen kotipaikka on Helsinki, mutta sen toiminta levittäytyy koko maahan. Yhdistys pitää luetteloa jäsenistään. Se julkaisi 1990-luvun alkupuolella omaa lehteään Hamppua. Yhdistys on osallistunut kirjojen Kahta mieltä kannabiksesta (1998) ja Pyhä huumesota (2001) kirjoittamiseen.http://www.sky.org/julkaisut/tiedote/Green_paper_kommentteja.pdf Yhdistykseen kuuluu noin parisataa maksavaa jäsentä. Yhdistys myös toimii mahdollisuuksien mukaan yhteistyössä Hamppu.net-sivuston kanssa.

 Katso myös 
 Humaania Päihdepolitiikkaa ry

 Lähteet 

 Kirjallisuutta 



 Aiheesta muualla 
 Suomen kannabisyhdistyksen kotisivut.
 Perttu Häkkinen: Tarhureiden maa . Helsingin Sanomat 28.4.2011.
 Suomen kannabisyhdistyksen ja Humaania Päihdepolitiikkaa ry:n yhteinen vaalipaneeli Pasilan Rauhanasemalla vuonna 2011
 HelsinkiReal haastattelee Suomen kannabisyhdistyksen puheenjohtajaa Timo Larmelaa

Luokka:Kannabisaktivismi
Luokka:Suomalaiset päihdepoliittiset järjestöt
Luokka:Kannabis Suomessa